ประเทศไทยใน พ.ศ. 2564

เหตุการณ์ที่เกิดขึ้นใน พ.ศ. 2564 (ค.ศ. 2021) ในประเทศไทย
ไฟล์:TH-COVID19 shopping-mall IMG 0032.jpg|thumb|right|ห้างสรรพสินค้าปิดตัวลงในช่วงการแพร่ระบาดของไวรัสโควิด-19

**ผู้นำ**
 พระมหากษัตริย์: พระบาทสมเด็จพระวชิรเกล้าเจ้าอยู่หัว- นายกรัฐมนตรี: ประยุทธ์ จันทร์โอชา (อิสระวันที่ 9 มิถุนายน 2562 มีพระบรมราชโองการแต่งตั้งให้เป็นนายกรัฐมนตรี ในฐานะผู้ได้รับเสนอชื่อเป็นนายกรัฐมนตรีจากพรรคพลังประชารัฐ)- สภาผู้แทนราษฎร: ชุดที่ 25 - ประธานสภาผู้แทนราษฎร: ชวน หลีกภัย (ประชาธิปัตย์)- วุฒิสภา: ชุดที่ 12 - ประธานวุฒิสภา: พรเพชร วิชิตชลชัย (แต่งตั้ง) - ประธานศาลฎีกา: 
** เมทินี ชโลธร (จนถึง 30 กันยายน)
** ปิยกุล บุญเพิ่ม (ตั้งแต่ 1 ตุลาคม)

**เหตุการณ์**

**มกราคม**
 9 มกราคม – การระบาดทั่วของโควิด-19 ในประเทศไทย : ประเทศไทยมียอดผู้ติดเชื้อสะสมเกิน 10,000 ราย

**กุมภาพันธ์**
 10 กุมภาพันธ์ – การประท้วงในประเทศไทย พ.ศ. 2563–2564: กลุ่มราษฎรกลับมาจัดการชุมนุมอีกครั้งในรอบ 3 เดือน โดยจัดกิจกรรม "รวมพลคนไม่มีจะกิน ตีหม้อไล่เผด็จการ" บนสกายวอล์กวันสยาม แยกปทุมวัน โดยผู้ชุมนุมได้นำหม้อ จาน ชาม มาตีและเคาะ- 13 กุมภาพันธ์ – การประท้วงในประเทศไทย พ.ศ. 2563–2564: กลุ่มราษฎรได้จัดการประท้วงโดยจัดกิจกรรมปราศรัยและห่ออนุสาวรีย์ประชาธิปไตยด้วยผ้าแดง ก่อนเคลื่อนไปยังศาลหลักเมืองกรุงเทพมหานคร แต่ในตอนค่ำได้เกิดการปะทะระหว่างผู้ประท้วงกับตำรวจ ทำให้เจ้าหน้าที่ได้รับบาดเจ็บ 20 คน และมีผู้ประท้วงถูกจับกุม 11 คน- 16–20 กุมภาพันธ์ – การอภิปรายทั่วไปเพื่อลงมติไม่ไว้วางใจรัฐมนตรีไทย กุมภาพันธ์ พ.ศ. 2564
** รังสิมันต์ โรม ส.ส.แบบบัญชีรายชื่อ ตัวแทนจากพรรคก้าวไกล อภิปรายเรื่อง "ตั๋วช้าง" ซึ่งมีประเด็นปัญหาการแต่งตั้งโยกย้ายในวงการตำรวจที่มีการทุจริตและการแทรกแซงการเลื่อนตำแหน่ง- 23 กุมภาพันธ์ – การประท้วงในประเทศไทย พ.ศ. 2563–2564: กลุ่มราษฎรได้จัดการชุมนุมใหญ่ที่แยกราชประสงค์และมีการเดินขบวนไปสำนักงานตำรวจแห่งชาติเพื่อประท้วงกรณี "ตั๋วช้าง"- 24 กุมภาพันธ์ – 
** การระบาดทั่วของโควิด-19 ในประเทศไทย: วัคซีนป้องกันชุดแรกมาถึงประเทศไทย จำนวน 200,000 โดส
** ศาลพิพากษาอดีตสมาชิก กปปส. 39 ราย ในกรณีวิกฤตการณ์การเมืองไทย พ.ศ. 2556–2557 ส่งผลให้พุทธิพงษ์ ปุณณกันต์, ณัฏฐพล ทีปสุวรรณ และถาวร เสนเนียม พ้นจากความเป็นรัฐมนตรี- 28 กุมภาพันธ์ – การประท้วงในประเทศไทย พ.ศ. 2563–2564: กลุ่มรีเด็ม (REDEM) ได้ชุมนุมประท้วงรัฐบาลที่บริเวณหน้ากรมทหารราบที่ 1 มหาดเล็กราชวัลลภรักษาพระองค์ โดยได้มีการสลายการชุมนุมด้วยกระสุนยาง แก๊สน้ำตา และรถฉีดน้ำแรงดันสูง ผู้ชุมนุมถูกจับกุม 23 คน ผู้บาดเจ็บทั้งตำรวจและประชาชนรวม 33 คน

**มีนาคม**
 17 มีนาคม – รัฐสภามีมติไม่ผ่านร่างแก้ไขเพิ่มเติมรัฐธรรมนูญ 2 ร่าง หลังก่อนหน้านี้ศาลรัฐธรรมนูญวินิจฉัยว่าการแก้ไขเพิ่มเติมรัฐธรรมนูญทั้งฉบับต้องผ่านประชามติทั้งประเทศเสียก่อน
*​ 26 มีนาคม – ประเทศไทยประกาศสถานการณ์ฉุกเฉิน​ (พรก.ฉุกเฉิน) ทั่วราชอาณาจักร ​ครบ 1 ปี - 28 มีนาคม – จัดการเลือกตั้งเทศบาลทั่วประเทศในรอบ 7 ปี
แผนที่ยอดผู้ติดเชื้อใหม่รายจังหวัดในการระบาดซึ่งเริ่มในเดือนเมษายน 2564

**เมษายน**
 ต้นเดือน – เกิดการระบาดของโควิด-19 ระลอกที่สามในประเทศ จากคลัสเตอร์คริสตัลคลับ สถานบันเทิงย่านทองหล่อ

**พฤษภาคม**
 5 พฤษภาคม – ศาลรัฐธรรมนูญมีคำวินิจฉัยกรณีธรรมนัส พรหมเผ่าลักลอบนำเฮโรอีนเข้าประเทศออสเตรเลีย ไม่ทำให้สมาชิกภาพ ส.ส. และความเป็นรัฐมนตรีไม่สิ้นสุดลงตามรัฐธรรมนูญ- 16 พฤษภาคม – การระบาดทั่วของโควิด-19 ในประเทศไทย: รายงานพบผู้ติดเชื้อโควิด-19 ในประเทศไทยเกิน 1 แสนคนแล้ว

**มิถุนายน**
 7 มิถุนายน – เริ่มการรณรงค์ฉีดวัคซีนทั่วประเทศเป็นวันแรก- 8 มิถุนายน – ศบค. ออกคำสั่งอนุญาตให้องค์การปกครองส่วนท้องถิ่นและเอกชนซื้อวัคซีนได้ผ่านหน่วยงานของรัฐที่กำหนด- 24 มิถุนายน – รัฐสภาลงมติรับร่างแก้ไขเพิ่มเติมรัฐธรรมนูญ 1 จาก 13 ร่างในวาระแรก- 28 มิถุนายน – การระบาดทั่วของโควิด-19 ในประเทศไทย: รัฐบาลประกาศปิดกรุงเทพฯ-ปริมณฑล 4 จังหวัดภาคใต้ และสั่งปิดแคมป์ก่อสร้าง ห้ามทานอาหารในร้าน ห้างสรรพสินค้า ตั้งแต่เวลา 21.00 น. – 4.00 น. ของวันรุ่งขึ้น เป็นมาตรการรับมือโควิด-19

**กรกฎาคม**
 1 กรกฎาคม – รัฐบาลเริ่มดำเนินการภูเก็ตแซนด์บ็อกซ์ เพื่อกระตุ้นให้นักท่องเที่ยวจากต่างประเทศเดินทางเข้ามาท่องเที่ยวในจังหวัดภูเก็ต- 5 กรกฎาคม – เกิดเหตุเพลิงไหม้โรงงานหมิงตี้ เคมิคอลในอำเภอบางพลี จังหวัดสมุทรปราการ ส่งผลให้มีผู้เสียชีวิต 1 ราย บาดเจ็บ 33 ราย- 20 กรกฎาคม – การระบาดทั่วของโควิด-19 ในประเทศไทย: รัฐบาลประกาศปิดพื้นที่เพิ่มอีก 3 จังหวัด ได้แก่ จังหวัดชลบุรี จังหวัดฉะเชิงเทรา จังหวัดพระนครศรีอยุธยา และสั่งขยายระยะเวลาห้ามออกนอกเคหะสถานตั้งแต่เวลา 21.00 น. – 4.00 น. ของวันรุ่งขึ้น อีก 14 วัน เป็นมาตรการรับมือโควิด-19- 26 กรกฎาคม – คณะกรรมการมรดกโลกมีมติขึ้นทะเบียน "กลุ่มป่าแก่งกระจาน" เป็นแหล่งมรดกโลกลำดับที่ 6 ของประเทศไทย

**สิงหาคม**
ไฟล์:Thai Riot Police Dindang Protest.JPG|right|thumb|ตำรวจควบคุมฝูงชน ใช้ปืนยิงแก๊สน้ำตาไปยังกลุ่มผู้ชุมนุมบริเวณแฟลตดินแดงภายหลังการประกาศยุติการชุมนุมเมื่อวันที่ 13 สิงหาคม- 1 สิงหาคม – การประท้วงในประเทศไทย พ.ศ. 2563–2564: กลุ่มราษฎร แนวร่วมธรรมศาสตร์และการชุมนุม และกลุ่มทะลุฟ้าได้จัดการชุมนุมคาร์ม็อบ (CarMob) เพื่อประท้วงต่อต้านรัฐบาล- 5 สิงหาคม – จิระพงศ์ ธนะพัฒน์เสียชีวิตขณะอยู่ในการควบคุมตัวของตำรวจ- 20 สิงหาคม – การระบาดทั่วของโควิด-19 ในประเทศไทย: ประเทศไทยมียอดผู้ติดเชื้อสะสมเกิน 1 ล้านคน- 31 สิงหาคม – 4 กันยายน – การอภิปรายทั่วไปเพื่อลงมติไม่ไว้วางใจรัฐมนตรีไทย สิงหาคม-กันยายน พ.ศ. 2564 แม้รัฐมนตรีที่ถูกอภิปรายได้มติไว้วางใจทุกคน แต่เกิดข่าวลือว่ามีการบีบให้ปรับคณะรัฐมนตรีและเปลี่ยนตัวนายกรัฐมนตรีในพรรคพลังประชารัฐ

**กันยายน**
 7 กันยายน – กระทรวงสาธารณสุขยอมรับว่าข้อมูลผู้ป่วยถูกแฮก- 15 กันยายน – องค์การยูเนสโกประกาศขึ้นทะเบียนดอยเชียงดาวเป็นพื้นที่สงวนชีวมณฑลแห่งใหม่ของโลก นับเป็นพื้นที่สงวนชีวมณฑลโลกลำดับที่ 5 ของไทย- ปลายเดือน – เกิดอุทกภัยในพื้นที่กว่า 20 จังหวัดเนื่องจากอิทธิพลของพายุเตี้ยนหมู่ ทำให้มีผู้เสียชีวิตแล้ว 6 คน- 28 กันยายน – ประยุทธ์ จันทร์โอชา ประกาศขยายเพดานหนี้สาธารณะของประเทศจากเดิมไม่เกินร้อยละ 60 เป็นไม่เกินร้อยละ 70 ของจีดีพี

**ตุลาคม**
 1 ตุลาคม – การระบาดทั่วของโควิด-19 ในประเทศไทย: ยกเลิกประกาศ เรื่อง การกำหนดอำนาจหน้าที่ของรัฐมนตรีตามกฎหมายเป็นอำนาจหน้าที่ของนายกรัฐมนตรี (ฉบับที่ 3) ลงวันที่ 27 เมษายน พ.ศ. 2564 ที่มีเนื้อหาในการโอนอำนาจกฎหมาย 31 ฉบับให้นายกรัฐมนตรี- 4 ตุลาคม – การระบาดทั่วของโควิด-19 ในประเทศไทย: เริ่มต้นการฉีดวัคซีนป้องกันโควิด-19 ให้นักเรียนอายุระหว่าง 12-18 ปี- 8 ตุลาคม – องค์กรต่อต้านการใช้สารต้องห้ามโลก (วาดา) ออกแถลงการณ์ว่าประเทศไทยพร้อมกับอีกสองชาติ ทำผิดกฎเรื่องสารต้องห้ามเกี่ยวกับนักกีฬา ส่งผลให้ไม่ได้รับสิทธิ์เป็นเจ้าภาพจัดการแข่งขันกีฬาระหว่างประเทศ ไม่สามารถใช้ธงประจำชาติแข่งขันในรายการที่ไอโอซีและวาดาเป็นผู้ดูแลจัดการแข่งขัน และบุคลากรไทยไม่มีสิทธิร่วมคณะกรรมการบอร์ดหน่วยงานการกีฬาต่าง ๆ เป็นระยะเวลาอย่างน้อย 1 ปี- 28 ตุลาคม – การประท้วงในประเทศไทย พ.ศ. 2563–2564​: นาย วาฤทธิ์ สมน้อย ผู้ถูกยิงที่สมองตั้งแต่ 16 สิงหาคม 2564 เสียชีวิต นับเป็นผู้ประท้วงที่เสียชีวิตคนแรกจากเหตุการณ์ประท้วงดังกล่าว- 31 ตุลาคม – พรรคเพื่อไทยประกาศจุดยืนแก้ไขประมวลกฎหมายอาญา มาตรา 112 หรือความผิดต่อองค์พระมหากษัตริย์ไทย

**พฤศจิกายน**
 11 พฤศจิกายน – การประท้วงในประเทศไทย พ.ศ. 2563–2564: ศาลรัฐธรรมนูญวินิจฉัยว่าข้อเรียกร้องปฏิรูปสถาบันพระมหากษัตริย์เป็นการล้มล้างการปกครองระบอบประชาธิปไตยอันมีพระมหากษัตริย์เป็นประมุข- 28 พฤศจิกายน – การเลือกตั้งองค์การบริหารส่วนตำบล พ.ศ. 2564

**ธันวาคม**
ไฟล์:SRT-KIHA183-THS.jpg|thumb|right|200px|ขบวนรถไฟดีเซลรางรุ่นคิฮะ 183 ซีรีส์ของญี่ปุ่นที่ปลดระวางไปแล้วได้มอบให้แก่การรถไฟแห่งประเทศไทย- 3 ธันวาคม – พระมหาไพรวัลย์ วรวณฺโณลาสิกขาโดยระบุเหตุผลว่าเพราะความอยุติธรรมในวงการสงฆ์- 5 ธันวาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ไปทรงประกอบพิธีวางศิลาฤกษ์แท่นฐานพระบรมราชานุสาวรีย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติฯ (บริเวณอดีตสนามม้านางเลิ้ง) เขตดุสิต- 6 ธันวาคม – การระบาดทั่วของโควิด-19 ในประเทศไทย: กระทรวงสาธารณสุขแถลงพบผู้ป่วยโควิด-19 ไวรัส SARS-CoV-2 สายพันธุ์โอมิครอนในประเทศไทยคนแรก เป็นชาวอเมริกันเดินทางจากท่าอากาศยานมาดริด-บาราฆัสแวะท่าอากาศยานนานาชาติดูไบ
*13 ธันวาคม - การรถไฟแห่งประเทศไทยได้รับมอบขบวนรถไฟดีเซลรางรุ่นคิฮะ 183 ซีรีส์ของญี่ปุ่นที่มอบให้ฟรีจำนวน 17 คัน ของบริษัท Hokkaido Railway Company (JR HOKKAIDO) ที่ปลดระวางไปแล้ว ซึ่งการรับมอบดังกล่าวได้ถูกวิพากษ์วิจารณ์ในแง่ของการบริจาคอย่างมากก่อนหน้านี้- 15 ธันวาคม – องค์การยูเนสโกประกาศขึ้นทะเบียน โนรา นาฏศิลป์ในภาคใต้ของไทย เป็นมรดกทางวัฒนธรรมที่จับต้องไม่ได้ นับเป็นการขึ้นทะเบียนมรดกทางวัฒนธรรมฯ รายการที่ 3 ของประเทศไทย- 29 ธันวาคม – พระมหาสมปอง ตาลปุตฺโต ลาสิกขาโดยระบุเหตุผลว่าเพราะความอยุติธรรมในวงการสงฆ์

**ผู้เสียชีวิต**

**มกราคม**
ไฟล์:ผู้ว่าการกรุงเทพมหานคร.jpg|thumb|right|100px|ชลอ ธรรมศิริ- 15 มกราคม – ชลอ ธรรมศิริ ผู้ว่าราชการกรุงเทพมหานครคนที่ 6 (เกิด พ.ศ. 2470)- 16 มกราคม
** อิสสระ นิติทัณฑ์ประภาศ ประธานศาลรัฐธรรมนูญคนที่ 3 (เกิด พ.ศ. 2475)
** อุดม ตันติประสงค์ชัย นักธุรกิจ (เกิด พ.ศ. 2498)- 17 มกราคม – วิรัตน์ชัย น้อมระวี ตำรวจ (เกิด พ.ศ. 2514)- 30 มกราคม - วิชา รัตนภักดี นายธนาคาร (เกิด พ.ศ. 2479) small|(ดูเพิ่ม)

**กุมภาพันธ์**
ไฟล์:ไพโรจน์ ใจสิงห์.jpg|thumb|right|100px|ไพโรจน์ ใจสิงห์- 3 กุมภาพันธ์ – พงส์ สารสิน รองนายกรัฐมนตรีคนที่ 37 (เกิด พ.ศ. 2470)- 4 กุมภาพันธ์ – หม่อมปริม บุนนาค นักแสดง (เกิด พ.ศ. 2466)- 13 กุมภาพันธ์ – นิสสัย เวชชาชีวะ โฆษกประจำสำนักนายกรัฐมนตรีคนที่ 4 (เกิด พ.ศ. 2475)- 22 กุมภาพันธ์ – ไพโรจน์ ใจสิงห์ นักแสดง (เกิด พ.ศ. 2486)

**มีนาคม**
 7 มีนาคม – พระธรรมรัตนากร (สีนวล ปญฺญาวชิโร) พระราชาคณะ (เกิด พ.ศ. 2482)- 13 มีนาคม – อิทธิพัทธ์ อักษรนันทน์ (สิทธิโชค อักษรนันทน์) นักแสดง (เกิด พ.ศ. 2497)- 16 มีนาคม – ไพโรจน์ นิงสานนท์ รัฐมนตรีว่าการกระทรวงสาธารณสุขคนที่ 31 (เกิด พ.ศ. 2471)

**เมษายน**
 7 เมษายน – คำเพียว ศรีจันทึก (นำขบวน หนองกี่พาหุยุทธ) นักมวยไทย (เกิด พ.ศ. 2516)- 30 เมษายน
** พระสิทธิการโกศล (เมธ ปญฺญาวโร) พระราชาคณะ (เกิด พ.ศ. 2471)
** อาคม ปรีดากุล (ค่อม ชวนชื่น) นักแสดงตลก (เกิด พ.ศ. 2501)

**พฤษภาคม**
ไฟล์:ชาลี อินทรวิจิตร.jpg|thumb|right|100px|ชาลี อินทรวิจิตร- 3 พฤษภาคม – เลิศ อัศเวศน์ นักหนังสือพิมพ์ (เกิด พ.ศ. 2465)- 5 พฤษภาคม – ชาลี อินทรวิจิตร ศิลปินแห่งชาติ (เกิด พ.ศ. 2465)- 6 พฤษภาคม – อนันต์ กรุแก้ว อธิการบดีวิทยาลัยเทคโนโลยีและอาชีวศึกษาคนที่ 2 (เกิด พ.ศ. 2468)- 14 พฤษภาคม – อำนาจ พุกศรีสุข ผู้ฝึกสอนมวยไทย (เกิด พ.ศ. 2502)- 16 พฤษภาคม – ธีรพันธ์ ชินานัด (แสงเทียนน้อย ส.รุ่งโรจน์) นักมวยไทย (เกิด พ.ศ. 2509)

**มิถุนายน**
 17 มิถุนายน – อัมพร จันทรวิจิตร รองนายกรัฐมนตรีคนที่ 24 (เกิด พ.ศ. 2468)- 30 มิถุนายน – หม่อมเจ้าเวียงวัฒนา ชยางกูร พระอนุวงศ์ (ประสูติ พ.ศ. 2467)

**กรกฎาคม**
ไฟล์:เกชา เปลี่ยนวิถี.jpg|thumb|right|100px|เกชา เปลี่ยนวิถี- 1 กรกฎาคม – ทวีศักดิ์ เสนาณรงค์ ปลัดกระทรวงศึกษาธิการคนที่ 16 (เกิด พ.ศ. 2478)- 11 กรกฎาคม – ธวัช มลศรีวัฒน์ (ราม ราชพงษ์) นักแสดง (เกิด พ.ศ. 2497)- 28 กรกฎาคม – เกชา แดนมะตาม (เกชา เปลี่ยนวิถี) นักแสดง (เกิด พ.ศ. 2469)

**สิงหาคม**
ไฟล์:บุญเรือน ชุณหะวัณ.jpg|thumb|right|100px|บุญเรือน ชุณหะวัณ- 5 สิงหาคม – จิระพงศ์ ธนะพัฒน์ ผู้ต้องหา (เกิด พ.ศ. 2539)​ small|(ดูเพิ่ม)- 11 สิงหาคม 
** ศรีวรรณ เวทวิสุทธิ์ (กิ่งดาว ดารณี) นักแสดง (เกิด พ.ศ. 2483)
** อุดม สุวรพันธ์ (หนองคาย ส.ประภัสสร) นักมวยไทย (เกิด พ.ศ. 2497)- 12 สิงหาคม – ปราโมทย์ โชติมงคล ประธานผู้ตรวจการแผ่นดินคนที่ 3 (เกิด พ.ศ. 2486)- 14 สิงหาคม – บุญเรือน ชุณหะวัณ คู่สมรสอดีตนายกรัฐมนตรี (เกิด พ.ศ. 2463)- 19 สิงหาคม 
** วิสันต์ สันติสุชา ผู้กำกับภาพยนตร์ (เกิด พ.ศ. 2478)
** บุญศรี รัตนัง ศิลปินแห่งชาติ (เกิด พ.ศ. 2496)- 25 สิงหาคม – สมโพธิ แสงเดือนฉาย ผู้กำกับการแสดง (เกิด พ.ศ. 2485)- 28 สิงหาคม – สมศักดิ์ ใจแคล้ว อดีตสมาชิกสภาผู้แทนราษฎร (เกิด พ.ศ. 2502)- 31 สิงหาคม – พระครูสุนทรธรรมวิมล (ทวีศักดิ์ ชุตินฺธโร) พระเกจิ (เกิด พ.ศ. 2467)

**กันยายน**
ไฟล์:ฉลอง ภู่สว่าง.jpg|thumb|right|100px|ฉลอง ภู่สว่าง- 6 กันยายน – พระพุทธิสารโสภณ (เดช กตปุญฺโญ) พระราชาคณะ (เกิด พ.ศ. 2493)- 7 กันยายน – ธันวา กวีศิลปะ (ธันวา ราศีธนู) นักร้องเพลงลูกทุ่ง (เกิด พ.ศ. 2513)- 8 กันยายน – พระราชสุทธิโสภณ (ประทวน ปภากโร) เจ้าคณะจังหวัดชัยนาท (เกิด พ.ศ. 2475)- 10 กันยายน – เฉลียว ไกอ่ำ (แสงสุรีย์ รุ่งโรจน์) นักร้องเพลงลูกทุ่ง (เกิด พ.ศ. 2496)- 13 กันยายน – วิมล เจียมเจริญ (ทมยันตี) ศิลปินแห่งชาติ (เกิด พ.ศ. 2480)- 19 กันยายน – เชาวน์ สายเชื้อ ประธานศาลรัฐธรรมนูญคนที่ 1 (เกิด พ.ศ. 2472)- 20 กันยายน – เดชา สุขารมณ์ อดีตรัฐมนตรี (เกิด พ.ศ. 2478)- 21 กันยายน – วรรณี คราประยูร คู่สมรสอดีตนายกรัฐมนตรี (เกิด พ.ศ. 2480)- 26 กันยายน 
** เรวัต สิรินุกุล อดีตสมาชิกสภาผู้แทนราษฎร (เกิด พ.ศ. 2479)
** พระวิสุทธิวงศาจารย์ (วิเชียร อโนมคุโณ) พระราชาคณะเจ้าคณะรอง (เกิด พ.ศ. 2480)- 29 กันยายน – ฉลอง ภู่สว่าง นักประพันธ์เพลง (เกิด พ.ศ. 2481)

**ตุลาคม**
 9 ตุลาคม – พระมงคลสุทธิคุณ (ฟู อติภทฺโท) พระราชาคณะ (เกิด พ.ศ. 2465)- 12 ตุลาคม
** มารวย ผดุงสิทธิ์ รัฐมนตรีช่วยว่าการกระทรวงการคลังคนที่ 46 (เกิด พ.ศ. 2472)​
** สายัณห์ บำรุงกิจ (อัศวิน รัตนประชา) นักแสดง (เกิด พ.ศ. 2489)- 15 ตุลาคม – พรศักดิ์ ส่องแสง นักร้องเพลงลูกทุ่ง (เกิด พ.ศ. 2503)- 17 ตุลาคม – บรูซ แกสตัน (บุรุษ เกษกรรณ) นักดนตรีไทยผสมผสาน (เกิด พ.ศ. 2490)- 16 ตุลาคม – รณชัย ถมยาปริวัฒน์ นักร้อง (เกิด พ.ศ. 2507)- 21 ตุลาคม – มาโนชญ์ วิชัยกุล อดีตสมาชิกสภาผู้แทนราษฎร (เกิด พ.ศ. 2486)- 22 ตุลาคม – พระเทพสิทธาคม (สาย กิตฺติปาโล) พระราชาคณะ (เกิด พ.ศ. 2480)- 25 ตุลาคม – ทรงกลด ทิพย์รัตน์ อดีตสมาชิกสภาผู้แทนราษฎร (เกิด พ.ศ. 2498)- 28 ตุลาคม – อรุณ ภาณุพงศ์ รัฐมนตรีประจำสำนักนายกรัฐมนตรีคนที่ 38 (เกิด พ.ศ. 2464)- 30 ตุลาคม – สุภา คชเสนี ผู้บัญชาการทหารสูงสุดคนที่ 12 (เกิด พ.ศ. 2469)

**พฤศจิกายน **
 3 พฤศจิกายน – แถมสิน รัตนพันธุ์ นักเขียน (เกิด พ.ศ. 2472)- 7 พฤศจิกายน – วีรพงษ์ รามางกูร รองนายกรัฐมนตรีคนที่ 65 (เกิด พ.ศ. 2486)- 14 พฤศจิกายน 
** เมตตา เต็มชำนาญ นักการเมือง (เกิด พ.ศ. 2491)
** สมเกียรติ พงษ์ไพบูลย์ อดีตสมาชิกสภาผู้แทนราษฎร (เกิด พ.ศ. 2493)- 29 พฤศจิกายน ​–​ สันตศักด์ จรูญ งามพิเชษฐ์​ รัฐมนตรีช่วยว่าการกระทรวงสาธารณสุขคนที่ 25 (เกิด พ.ศ. 2484)

**ธันวาคม **
 2 ธันวาคม – อัมพร ปานกระโทก​ นักแสดง (เกิด พ.ศ. 2497)​- 8 ธันวาคม – ศันสนีย์ เสถียรสุต​ แม่ชี (เกิด พ.ศ. 2496)- 9 ธันวาคม – สมเด็จพระมหารัชมังคลาจารย์ (ช่วง วรปุญฺโญ)​ อดีตผู้ปฏิบัติหน้าที่สมเด็จพระสังฆราช (เกิด พ.ศ. 2468)- 10 ธันวาคม – ประยอม ซองทอง​ ศิลปินแห่งชาติ (เกิด พ.ศ. 2477)- 14 ธันวาคม – ฉลาด วรฉัตร​ อดีตสมาชิกสภาผู้แทนราษฎร (เกิด พ.ศ. 2486)​- 17 ธันวาคม – วีระศักดิ์ สุนทรศรี​ นักดนตรีเพื่อชีวิต (เกิด พ.ศ. 2493)

**เชิงอรรถ**

**ดูเพิ่ม**
 บุคคลที่เสียชีวิตในปี พ.ศ. 2564- ประเทศไทยในโอลิมปิกฤดูร้อน 2020- ประเทศไทยในพาราลิมปิกฤดูร้อน 2020- ไทยลีก ฤดูกาล 2563–64- ไทยลีก ฤดูกาล 2564–65

**อ้างอิง**

**แหล่งข้อมูลอื่น**
  ปฏิทินปี 2021 - ประเทศไทย
หมวดหมู่:ประเทศไทยในปี พ.ศ. 2564
ไทย
ไทย
หมวดหมู่:ประเทศไทยในคริสต์ทศวรรษ 2020
หมวดหมู่:ปีในคริสต์ศตวรรษที่ 21 ในประเทศไทย